Euroopan parlamentin päätöslauselma, joka sisältää huomautukset päätökseen, jolla lykätään päätöstä vastuuvapaudesta Euroopan työturvallisuus- ja työterveysviraston johtajalle, Euroopan ympäristökeskuksen johtajalle, Euroopan unionin elinten käännöskeskuksen johtajalle, Euroopan huumausaineiden ja niiden väärinkäytön seurantakeskuksen johtajalle sekä Euroopan rasismin ja muukalaisvihan seurantakeskuksen johtajalle talousarvion toteuttamisesta varainhoitovuonna 2001



Virallinen lehti nro L 148 , 16/06/2003 s. 0018 - 0019

Virallinen lehti nro 064 E , 12/03/2004 s. 0125 - 0127



Euroopan parlamentin päätöslauselma, joka sisältää huomautukset päätökseen, jolla lykätään päätöstä vastuuvapaudesta Euroopan työturvallisuus- ja työterveysviraston johtajalle, Euroopan ympäristökeskuksen johtajalle, Euroopan unionin elinten käännöskeskuksen johtajalle, Euroopan huumausaineiden ja niiden väärinkäytön seurantakeskuksen johtajalle sekä Euroopan rasismin ja muukalaisvihan seurantakeskuksen johtajalle talousarvion toteuttamisesta varainhoitovuonna 2001 EUROOPAN PARLAMENTTI, joka ottaa huomioon tilintarkastustuomioistuimen kertomuksen Euroopan työturvallisuus- ja työterveysviraston varainhoitovuoden 2001 tilinpäätöksestä sekä viraston vastaukset(1) (C5-0102/2003), ottaa huomioon tilintarkastustuomioistuimen kertomuksen Euroopan ympäristökeskuksen varainhoitovuoden 2001 tilinpäätöksestä sekä keskuksen vastaukset(2) (C5-0098/2003), ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2001 sekä keskuksen vastaukset(3) (C5-0100/2003), ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2001 sekä keskuksen vastaukset(4) (C5-0096/2003), ottaa huomioon tilintarkastustuomioistuimen kertomuksen Euroopan rasismin ja muukalaisvihan seurantakeskuksen tilinpäätöksestä varainhoitovuodelta 2001 sekä keskuksen vastaukset(5) (C5-0094/2003), ottaa huomioon neuvoston 7. maaliskuuta 2003 antamat suositukset (C5-0103/2003, C5-0099/2003, C5-0101/2003, C5-0097/2003, C5-0095/2003), ottaa huomioon EY:n perustamissopimuksen ja erityisesti sen 276 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002(6) ja erityisesti sen 185 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23. joulukuuta 2002 annetun komission asetuksen (EY, Euratom) N:o 2343/2002(7) ja erityisesti sen 94 artiklan, ottaa huomioon työjärjestyksen 93a artiklan ja liitteen V, ottaa huomioon talousarvion valvontavaliokunnan mietinnön (A5-0074/2003), A. ottaa huomioon, että asiaa koskevan erityisen sääntelyn ja virastojen varainhoitoa koskevien määräysten mukaisesti parlamentti on tähän asti ollut vastuussa vastuuvapauden myöntämisestä Euroopan elin- ja työolojen kehittämissäätiölle (Dublinin säätiö), Euroopan ammatillisen koulutuksen kehittämiskeskukselle (Cedefop) ja Euroopan jälleenrakennusvirastolle, B. ottaa huomioon, että 1. tammikuuta 2003 lähtien sovelletussa uudessa varainhoitoasetuksessa säädetään talousarvio- ja varainhallintoa - mukaan luettuna vastuuvapauden myöntäminen - koskevista muutoksista, jotka koskevat suoraan yhteisöjen talousarviosta avustusta saavia erillisvirastoja, C. ottaa huomioon, että uuden varainhoitoasetuksen 185 artiklan 1 ja 2 kohdassa säädetään, että parlamentti antaa neuvoston suosituksesta vastuuvapauden yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta, D. ottaa huomioon, että tällä hetkellä eri elinten perustamissäädösten muuttamista koskevat lainsäädäntömenettelyt, joilla kyseiset säädökset saatetaan vastaamaan uutta varainhoitoasetusta, ovat edelleen käynnissä, E. ottaa huomioon, että tämä uusi tilanne edellytti, että näille elimille varainhoitovuoden 2001 osalta annettavan vastuuvapauden myöntämiseen sovellettavia sääntöjä oli selkeytettävä, F. ottaa huomioon, että komissio tässä uudessa tilanteessa selvensi näille elimille annettavaa vastuuvapautta koskevaan menettelyyn sovellettavia sääntöjä virastojen johtajille 3. helmikuuta 2003 osoittamassaan muistiossa ja että talousarvion valvontavaliokunta käsitteli asiaa 10. helmikuuta 2003 pitämässään kokouksessa, G. ottaa huomioon, että uuden varainhoitoasetuksen soveltaminen 1. tammikuuta 2003 alkaen johti siihen, että parlamenttia ei pyydetty antamaan vastuuvapautta niille elimille, jotka olivat saattaneet vuotta 2001 koskevan vastuuvapausmenettelynsä päätökseen 31. joulukuuta 2002 mennessä aikaisempien sääntöjen mukaisesti, H. ottaa huomioon, että uuden varainhoitoasetuksen 145 artiklassa ja asetuksen (EY, Euratom) N:o 2343/2002 94 artiklassa säädetään, että parlamentti käsittelee ennen vuoden n + 2 huhtikuun 30 päivää mietinnön, joka koskee kunkin varainhoitovuoden talousarvion toteuttamisesta myönnettävän vastuuvapauden antamista; ottaa huomioon, että asetuksessa säädetään lisäksi, että jos toimivaltainen valiokunta ehdottaa vastuuvapautta koskevan päätöksen lykkäämistä, sen on annettava päätöslauselma, jossa lykkäys perustellaan, 1. pitää tervetulleena, että tässä uudessa oikeudellisessa kehyksessä parlamentti on toimivaltainen viranomainen myöntämään vastuuvapauden näille elimille, ja katsoo, että tällä täytetään yksi parlamentin usein esittämistä toivomuksista, jonka mukaan virastoille myönnettävän vastuuvapauden on oltava keino parantaa avoimuutta, vastuunalaisuutta ja demokraattista valvontaa; 2. korostaa, että voidakseen täyttää sillä olevat velvollisuudet vastuuvapauden myöntäjänä tässä uudessa kehyksessä se aikoo tehdä erittäin läheistä yhteistyötä erillisvirastojen kanssa ja odottaa näiden elinten toimivan vastaavasti; 3. pahoittelee, että tilanteessa, jossa aikaisemmista varainhoitoa koskevista määräyksistä siirryttiin uusiin määräyksiin, sillä ei ollut aikaa saada näiltä elimiltä täydellisiä tietoja, joita se pitää tarpeellisina ja riittävinä täyttääkseen tehtävänsä vastuuvapauden myöntäjänä; 4. odottaa siksi saavansa mahdollisimman pian näiltä elimiltä kaikki kyseiset tiedot vastauksena esittämiinsä pyyntöihin ja aikoo toimielinten välisen lojaalin yhteistyön hengessä välittää kaikki tällaiset tiedot neuvostolle, joka on toimivaltainen antamaan parlamentille vastuuvapautta koskevan suosituksen; 5. ilmoittaa aikovansa tarkastella näille elimille myönnettävää vastuuvapautta koskevaa päätöstä saatuaan kaikki tällaisen päätöksen tekemisen mahdollistavat tiedot. (1) EYVL C 326, 27.12.2002, s. 9. (2) EYVL C 326, 27.12.2002, s. 17. (3) EYVL C 326, 27.12.2002, s. 35. (4) EYVL C 326, 27.12.2002, s. 64. (5) EYVL C 326, 27.12.2002, s. 72. (6) EYVL L 248, 16.9.2002, s. 1. (7) EYVL L 357, 31.12.2002, s. 72.